Times Higher Education: Universitatea din București, în topul celor mai reputate universități din România, conform World University Rankings 2025 by Subject

[bookmark: _Hlk188532808]Potrivit celui mai recent clasament World University Rankings 2025 by Subject, realizat de Times Higher Education (THE) și publicat pe 22 ianuarie 2025, Universitatea din București este prima universitate din România în ceea ce privește domeniile „Arte și Științe umaniste”, „Informatică” și „Științele educației”. 
La nivel internațional, Universitatea din București se remarcă prin aceleași domenii cheie. Astfel, domeniul „Arte și Științe umaniste” poziționează UB în intervalul 501-600, domeniul „Informatică” în intervalul 801-1.000, în timp ce domeniul „Științele educației” situează Universitatea din București în intervalul 601+. 
Clasamentul World University Rankings 2025 by Subject realizat de Times Higher Education analizează performanța universitară pe baza a cinci indicatori principali: predarea, mediul de cercetare, performanța în cercetare, impactul citărilor și perspectiva internațională. Pentru fiecare domeniu al clasamentului, metodologia menționează subdomeniile specifice care sunt luate în considerare în stabilirea rezultatelor. Metodologia completă a clasamentului THE World University Rankings 2025 by Subject poate fi consultată aici. 
